hotchpotch/miracl-hf-unified huggingface dataset:
Rémy Di Grégorio
Rémy Di Grégorio (s. 31. heinäkuuta 1985 Marseille) on ranskalainen maantiepyöräilijä, ajajatyypiltään mäkimies. Hän aloitti ammattilaisuransa vuonna 2005 Française des Jeux -tallissa, josta siirtyi Astana Teamiin kauden 2011 alusta. Kaudella 2012 hän edusti Cofidis-joukkuetta, 2013 Martigues Sport Cyclismeä ja vuodesta 2014 ranskalaistallia, nykyiseltä nimeltään Delko–Marseille Provence-KTM.
Di Grégorio voitti aika-ajon junioreiden Ranskan-mestaruuden 2003 ja Tour de l'Avenir -kilpailun kahdeksannen etapin 2006. Hän voitti mäkikirikilpailun Critérium du Dauphiné Libéréssä 2007. Espanjan ympäriajossa 2010 hän sijoittui 19:nneksi. Pariisi–Nizza-ajossa 2011 hän voitti seitsemännen etapin. Hän voitti kolmannen etapin Vuelta a Asturias -kilpailussa 2012.
Poliisi pidätti Di Grégorion Ranskan ympäriajon 2012 välipäivänä löydettyään häneen yhdistetystä autosta dopingepäilyitä herättäneitä tuotteita. Hovioikeus kumosi hänen saamansa kilpailukiellon huhtikuussa 2013 tuotteiden osoittauduttua vitamiineiksi.
Di Grégorio voitti Bulgarian ympäriajon kokonaiskilpailun ja kolmannen etapin 2013. Hän voitti Taiwanin ympäriajon kokonaiskilpailun ja Tour Alsacen mäkikirikilpailun 2014. Hän voitti 2016 mäkikirikilpailut Tour Cycliste International La Provencessa ja Critérium Internationalissa. Vuonna 2018 hän voitti Etoile de Bessègesin mäkikirikilpailun ja Tour Cycliste International La Provence -kilpailun toisen etapin.
Sulattofestivaali
Sulattofestivaali on musiikkipainotteinen kulttuuritapahtuma, joka järjestetään vuosittain Karkkilassa. Sen järjestää Karkkilan musiikki- ja taideyhdistys Kamut ry. Sulattofestivaali järjestettiin ensimmäisen kerran vuonna 2008. Kesällä järjestetään nelipäiväinen tapahtuma, mutta lisäksi Sulattofestivaaliin kuuluu ympärivuotinen toiminta.
Kamut ry on perustettu vuonna 2007. Yhdistys järjestää taide- ja kulttuuritapahtumia, ottaa kantaa, keskustelee ja tekee esityksiä Karkkilan ja sen ympäristön kulttuurimahdollisuuksien kehittämiseksi ja parantamiseksi. Kamut ry:n puheenjohtajana ja Sulattofestivaalin järjestäjänä toimii Raimo Pitkänen.
Jouni Vallin
Jouni Tapani "Valttu" Vallin (s. 26. joulukuuta 1963 Pori) on suomalainen laulaja/muusikko, joka toimi Villi Linjan alkuperäisenä laulajana muun muassa singlellä "Harharetket / Aitiopaikka" (Poko Records, 1985). Villin Linjan lisäksi Vallin on soittanut rumpuja muun muassa Bwanassa (1983), jossa Pertti Neumann soitti kitaraa ja lauloi sekä sävelsi ja sanoitti tekstit. Vallin on jälkeenpäin ollut mukana monissa eri kokoonpanoissa. Nykyisin Vallin laulaa uudemmassa versiossa alkuperäisen Villi Linja -kitaristi Iku Tukiaisen kanssa. Villi Linja on myös tehnyt uuden videon "Haavekuvia" (2010). Vallin soittaa myös kitaraa, bassoa ja rumpuja.
Date (Fukushima)
Date () on kaupunki Fukushiman prefektuurissa Japanissa. Kaupungissa on 61 464 asukasta (2015) ja sen pinta-ala on 265,10 neliökilometriä. Kaupunki sijaitsee sisämaassa prefektuurin pohjoisosassa ja rajautuu pohjoisessa Miyagin prefektuuriin.
Kaupunkia palvelevat JR Eastin Tōhoku-päälinja ja Abukuma-rautateiden Abukuma-erikoispikalinja.
Date
Date voi tarkoittaa:
Madhuri Dixit
Madhuri Dixit (s. 15. toukokuuta 1967) on intialainen elokuvanäyttelijä. Hänestä tuli yksi hindinkielisen elokuvateollisuuden johtavista naisnäyttelijöistä 1980-luvun lopulla ja 1990-luvulla. Hän on esiintynyt monissa menestyselokuvissa ja häntä on usein sanottu yhdeksi parhaista Bollywood-näyttelijättäristä. Hänet tunnetaan myös tanssitaidoistaan.
Dixit teki ensiesiintymisensä elokuvassa "Abodh" (1984) ja sai laajempaa huomiota elokuvalla "Tezaab" (1988). Hänen seuraaviin elokuviinsa kuuluivat kaupalliset menestykset "Ram Lakhan" (1989), "Tridev" (1989), "Parinda" (1989), "Dil" (1990), "Saajan" (1991), "Beta" (1992), "Khalnayak" (1993), "Hum Aapke Hain Koun…!" (1994) ja "Raja" (1995). Hiljaisemman jakson jälkeen hän palasi huipulle elokuvalla "Dil To Pagal Hai" (1997), ja sai ylistystä kriitikoilta suorituksistaan elokuvissa kuten "Bilaspurin naiset" (1997), "Pukar" (2000), "Lajja" (2001) ja "Devdas" (2002). Tämän jälkeen hän piti tauon elokuvista keskittyäkseen perheeseensä ja teki paluun elokuvassa "Aaja Nachle" (2007).
Dixit on voittanut yhteensä kuusi Filmfare Awards -palkintoa, mukaan lukien erikoispalkinto 25-vuotisesta Bollywood-urasta, ja ollut ehdolla parhaasta naispääosasta ennätykselliset 13 kertaa. "Forbes" nimesi Dixitin yhdeksi viidestä vaikutusvaltaisimmasta intialaisesta elokuvatähdestä vuonna 2001. Intian valtio myönsi hänelle Padma Shri -palkinnon vuonna 2008.
Madhuri Dixit meni naimisiin kirurgi Shriram Madhav Nenen kanssa 17. lokakuuta 1999. Heillä on kaksi poikaa, vuonna 2003 syntynyt Arin ja vuonna 2005 syntynyt Raayan. Asuttuaan lähes vuosikymmenen Denverissä Yhdysvalloissa, Dixit palasi perheineen Intian Mumbaihin lokakuussa 2011.
Olga Charvátová
Olga Charvátová (s. 11. kesäkuuta 1962 Zlín) on tšekkoslovakiaa edustanut entinen alppihiihtäjä ja olympiamitalisti. Hän edusti seuratasolla Slavia Prahaa.
Charvátová kilpaili maailmancupissa vuosina 1978–1986 Hän voitti kaksi osakilpailua ja sijoittui kokonaiskilpailussa parhaimmillaan neljänneksi kaudella 1985–1986.
Charvátová osallistui MM-kisoihin ensimmäistä kertaa vuonna 1978. Tuolloin hän kilpaili alppiyhdistetyssä, jossa hän sijoittui yhdeksänneksi. Charvátová oli Schladmingin kisoissa 1982 alppiyhdistetyssä viides ja pujottelussa yhdeksäs. Hän osallistui Sarajevon olympialaisissa 1984 pujotteluun, jossa hän oli kymmenes, suurpujotteluun, jossa hän sijoittui kahdeksanneksi ja syöksylaskuun, josta Charvátová voitti pronssia saaden mitalin ensimmäisenä itäeurooppalaisena alppihiihtäjänä vuoden 1956 jälkeen. Hän oli vielä seuraavan vuoden MM-kisoissa pujottelun 11. nopein.
Iwaki
Iwaki () on kaupunki Fukushiman prefektuurissa Japanissa. Kaupungissa on 324 233 asukasta (2015) ja sen pinta-ala on 1 231,34 neliökilometriä. Kaupunki sijaitsee prefektuurin kaakkoisosassa Tyynen valtameren rannalla ja rajautuu etelässä Ibarakin prefektuuriin.
Kaupunkia palvelevat JR Eastin Jōban-linja ja Ban’etsu-itälinja.
Life Gets You Dirty
Life Gets You Dirty on Michael Monroen albumi vuodelta 1999.
Not Fakin’ It
Not Fakin' It on Michael Monroen albumi vuodelta 1989. Se on julkaistu sekä LP- että CD-levynä.
Kitakata
Kitakata () on kaupunki Fukushiman prefektuurissa Japanissa. Kaupungissa on 49 238 asukasta (2015) ja sen pinta-ala on 554,67 neliökilometriä. Kaupunki sijaitsee sisämaassa prefektuurin luoteisosassa ja rajautuu pohjoisessa Yamagatan prefektuuriin.
Kaupunkia palvelee JR Eastin Ban’etsu-länsilinja.
Peace of Mind (Michael Monroen albumi)
Peace of Mind on Michael Monroen albumi vuodelta 1996. Albumi on ensimmäinen, jonka Monroe julkaisi muutettuaan takaisin Suomeen. Albumilla piti aluksi olla vain 9 kappaletta, mutta Poko Rekordsin vaatimusten takia siihen lisättiin kymmenes raita, joka ei oikeastaan ole kappale vaan "kokoelma erilaisia ääniä". Tyylilajiltaan albumi muistuttaa huomattavasti 2 vuotta sitä ennen julkaistua Demolition 23.:a, ja molemmilla albumeilla rummuissa onkin Jimmy Clark. Sami Yaffan piti soittaa bassoa levyllä, mutta hänellä oli kiireitä Jan Stenforsin sooloalbumin kanssa, joten Monroe soitti bassoa itse.
Markus Kilsgaard
Markus Kilsgaard (s. 23. helmikuuta 1992 Herning) on tanskalainen alppihiihtäjä. Hän edustaa seuratasolla Skiklubben Hareskovia.
Kilsgaard osallistui olympialaisiin ensimmäistä kertaa vuonna 2010. Tuolloin hän kilpaili suurpujottelussa, jossa hänet hylättiin ensimmäisellä kierroksella. Kilsgaard oli seuraavana vuonna mukana juniorien MM-kisoissa, joissa hän keskeytti sekä pujottelussa että suurpujottelussa.
Whatcha Want
Whatcha Want on Michael Monroen albumi vuodelta 2003.
Rutan Quickie
Rutan Quickie (Model 54) on kotona rakennettu lentokone, jonka suunnittelivat vuonna 1977 yhdysvaltalaiset Burt Rutan ja Tom Jewett. Konetta myi vuosina 1970-1999 ainakin Quickie Aircraft Corporation ja niitä valmistettiin yli 2 000 kappaletta. Koneesta on eri versioita, esim. Q2, joka on kaksipaikkainen kanadalainen versio, jonka suunnittelivat Garry LeGare ja Quickie Aircraft Corporationin perustajat Tom Jewett ja Gene Sheehan.
Kone omaa canard-tyyppisen korkeusvakaimen ja on komposiittirakenteinen.
Suomen ilmailumuseossa on yksi Quickie.
Plasmasolu
Plasmasolu tai plasmosyytti on aktivoituneesta B-solusta syntynyt solutyyppi, jotka vastaavat vasta-aineiden tuotannosta vereen. B-solujen aktivoituminen ja erilaistuminen plasmasoluiksi tapahtuu suurin piirtein kahdessa vaiheessa: Ensimmäisessä vaiheessa antigeeni sitoutuu B-solun pinnalla olevaan spesifiseen reseptoriin ja aktivoituu. Toisessa vaiheessa auttaja-T-solun sytokiinien vaikutuksesta B-solu erilaistuu plasmasoluksi ja jakaantuu.
Gratia Schimmelpenninck van der Oye
Paronitar Gratia Maria Margretha Schimmelpenninck van der Oye (10. heinäkuuta 1912 Doorn – 12. helmikuuta 2012) oli alankomaalainen alppihiihtäjä.
Schimmelpenninckin isä oli kansainvälisen olympiakomitean jäsen 18 vuoden ajan. Gratian paras sijoitus MM-kisoissa oli kuudes sija ja hän olikin ensimmäinen kansainvälisesti menestynyt alankomaalaisalppihiihtäjä. Hän sijoittui alppiyhdistetyssä neljänneksitoista Garmisch-Partenkirchenin olympialaisissa 1936 häviten voittaja Christl Cranzille 20,97 pisteellä.
Schimmelpenninck työskenteli uransa jälkeen Kansainvälisen hiihtoliiton hallintotehtävissä ja perusti menestyksekkään laihdutusyhdistyksen, joka liitettiin myöhemmin Painonvartijoihin.
Jamil El Reedy
Jamil Omar Hatem Abdulalem Jamil El-Reedy (; s. 22. lokakuuta 1965 Kairo) on egyptiläinen entinen alppihiihtäjä.
El Reedy oli maansa ainoa kilpailija Sarajevon olympialaisissa 1984. Hän väitti valmistautuneensa kisoihin viettämällä 40 päivää Egyptin autiomaassa sijaitsevassa luolassa. El Reedy osallistui olympialaisissa syöksylaskuun, jossa hän oli 60. eli kilpailun viimeinen hävittyään toiseksi viimeiselle kisaajalle yli minuutin, pujotteluun, jossa hän oli 46. eli toiseksi viimeinen maaliin päässyt ja suurpujotteluun, jossa El Reedy keskeytti ensimmäisellä kierroksella.
Paul Kantner
Paul Lorin Kantner (17. maaliskuuta 1941 San Francisco, Kalifornia – 28. tammikuuta 2016) oli yhdysvaltalainen kitaristi ja laulaja. Hänet tunnetaan erityisesti Jefferson Airplane -yhtyeestä vuosina 1965–1974. Sen hajottua hän perusti Jefferson Starship -yhtyeen, jossa hän toimi kuolemaansa asti 2016.
Jengisota 145
Jengisota 145 () on Jens Lapiduksen vuonna 2009 ilmestynyt sarjakuvaromaani.
Simon Yam
Simon Yam Tat-Wah (s. 19. maaliskuuta 1955 Brittiläinen Hongkong) on hongkongilainen näyttelijä ja elokuvatuottaja.
Yam aloitti uransa näyttelijänä vuonna 1977 Ga bin draamasarjassa ja esiintyi samana vuonna myös ensimmäisessä elokuvassaan Ren ce, jossa pääosassa esiintyi Chow Yun-Fat. Sittemmin Yam on esiintynyt urallaan pääosin toiminta-, draama- ja rikoselokuvissa, kuten "Bloodfight, Drunken Master Killer, Breaking News, Wake of Death, Ip Man" ja "Bodyguards and Assassins". Hänet palkittiin vuonna 2004 PTU rikoselokuvasta Golden Bauhinia -palkinnolla parhaasta näyttelijäsuorituksesta. Yam on esiintynyt viisi kertaa Donnie Yenin kanssa samassa elokuvassa, joista ensimmäinen oli vuoden 1988 rikoselokuva "Tiger Cage".
The Lay of Thrym
The Lay of Thrym on progressiivista viikinkimetallia esittävän färsaarelaisen Týr -yhtyeen kuudes studioalbumi. Sen nimi juontaa Runo -Eddan skandinaavisen mytologian tarinaan, jossa Thrym -niminen jättiläinen varastaa Mjølnerin, Thorin vasaran. Yhtye ilmoitti albumin nimen ja julkaisupäivän maaliskuussa MySpace -sivustollaan.
Kuten yhtyeen useimmilla aikaisemmillakin albumeilla, kansitaide on suomalaisen Jan Yrlundin käsialaa.
Kensington-lukko
Kensington-lukko on pääasiassa tietokoneissa, kameroissa, projektoreissa ja muissa arvolaitteissa käytettävä, laitteen kylkeen kiinnittyvä lukko, joka voidaan joko avata avaimella tai numerokoodilla. Laitetta käytetään muun muassa elektoniikkamyymälöissä ehkäisemään varkaudet, mutta voidaan yhtä hyvin käyttää kotona.
Dean Barrow
Dean Oliver Barrow (s. 2. maaliskuuta 1951) on belizeläinen poliitikko ja maan nykyinen pääministeri. Hän on ollut maan pääministeri 8. helmikuuta 2008 lähtien. Barrow edustaa Yhdistynyttä demokraattista puoluetta. Barrow toimi myös Belizen ulkoministerinä vuosina 1993-1998.
Rap-muusikko Shyne on Barrow'n poika.
SS Niagara
SS Niagara on ollut usean aluksen nimenä.
Lindroos
Lindroos on muun muassa seuraavien henkilöiden sukunimi:
Lozano
Lozano on muun muassa seuraavien henkilöiden sukunimi:
Ahlqvist
Ahlqvist on muun muassa seuraavien henkilöiden sukunimi:
Kōriyama
Kōriyama () on kaupunki Fukushiman prefektuurissa Japanissa. Kaupungissa on 329 877 asukasta (2015) ja sen pinta-ala on 757,06 neliökilometriä. Kaupunki sijaitsee sisämaassa prefektuurin keskiosassa.
Kaupunkia palvelevat JR Eastin Tōhoku shinkansen, Tōhoku-päälinja, Ban’etsu-itälinja, Ban’etsu-länsilinja ja Suigun-linja.
Minamisōma
Minamisōma () on kaupunki Fukushiman prefektuurissa Japanissa. Kaupungissa on 62 121 asukasta (2015) ja sen pinta-ala on 398,50 neliökilometriä. Kaupunki sijaitsee prefektuurin koillisosassa Tyynen valtameren rannalla.
Kaupunkia palvelee JR Eastin Jōban-linja.
Minamisōman kaupunki kärsi pahoin Tōhokun maanjäristyksestä ja sen aiheuttaman tsunamin tuhoista 11. maaliskuuta 2011. 9. huhtikuuta 2011 kuolleiden määräksi ilmoitettin 400, ja 1 100 on yhä kateissa.
Fukushima I -voimalan ydinonnettomuuden takia voimalaa ympäröivä alue eristettiin 30 kilometrin säteellä, ja suurin osa Minamisōmaa eristettiin. Tuhannet ihmiset joutuivat jättämään kotinsa. Huhtikuussa 2012 osa asukkaista pääsi palaamaan koteihinsa.
Motomiya
Motomiya () on kaupunki Fukushiman prefektuurissa Japanissa. Kaupungissa on 30 448 asukasta (2015) ja sen pinta-ala on 87,94 neliökilometriä. Kaupunki sijaitsee sisämaassa prefektuurin keskiosassa. Se on sekä asukasluvultaan että pinta-alaltaan prefektuurin pienin kaupunki.
Kaupunkia palvelee JR Eastin Tōhoku-päälinja.
Nihonmatsu
Nihonmatsu () on kaupunki Fukushiman prefektuurissa Japanissa. Kaupungissa on 57 162 asukasta (2015) ja sen pinta-ala on 344,65 neliökilometriä. Kaupunki sijaitsee sisämaassa prefektuurin keskiosassa.
Kaupunkia palvelee JR Eastin Tōhoku-päälinja.
Kustaa Eränen
Kustaa Oskari Eränen (19. helmikuuta 1872 Ikaalinen – 17. maaliskuuta 1931 Ikaalinen) oli suomalainen eläinlääkäri ja nimimerkkiä "Sepeteus" käyttänyt pakinoitsija.
Eräsen vanhemmat olivat kauppias Kustaa Nestor Eränen ja Vilhelmiina Filppula. Hän pääsi ylioppilaaksi 1894 Porin lyseosta ja valmistui eläinlääkäriksi Dresdenissä vuonna 1900. Eränen toimi piirieläinlääkärinä Ikaalisissa vuodesta 1900 alkaen.
Omalla nimellä:
Nimimerkillä "Sepeteus":
Fate Marable
Fate Marable (2. joulukuuta 1890 – 16. tammikuuta 1947) oli yhdysvaltalainen pianisti ja orkesterinjohtaja, joka soitti yhtyeineen Mississippi-jokea kiertävillä höyrylaivoilla. Monet 1920-luvun jazzin huippunimistä, kuten Louis Armstrong, Johnny Dodds, King Oliver ja Johnny St. Cyr, soittivat alkuvuosinaan Marablen yhtyeessä.
Marable syntyi Paducah’ssa, Kentuckyssä ja esiintyi ensimmäisen kerran yleisölle yhdeksänvuotiaana. Höyrylaivan kapteeni John Streckfus palkkasi Marablen soittajaksi laivalleen vuonna 1907, ja tämä pysyi laivayhtiön palveluksessa aina vuoteen 1940 asti. Vuonna 1917 perusti ensimmäisen oman yhtyeensä, Kentucky Jazz Bandin. 1930-luvulla hän johti St. Louisissa yhtyeitä yhdessä Charlie Creathin kanssa. Vuonna 1940 hän joutui lopettamaan soittamisen useaksi vuodeksi tulehtuneen sormen takia. Hän kuoli vuonna 1947 keuhkokuumeeseen.
Marable oli orkesterinjohtajana tarkka ja vaati virheetöntä soittamista. Yhtye harjoitteli päivittäin kaksi tuntia, ja kapteeni Streckfus tarkkaili usein harjoituksia sekuntikellon kanssa tarkastaakseen pysyykö yhtye tempossa. Louis Armstrongin mukaan Marablen tapa rankaista soittajia virheistä oli odottaa seuraavaan päivään ja panna sitten kyseinen soittaja soittamaan väärin mennyt kohta yksinään koko yhtyeen edessä.
Marablen musiikista on jäänyt jäljelle vain kaksi nauhoitusta, Fate Marable’s Society Syncopatorsin ”Frankie and Johnny” ja ”Pianoflage” vuodelta 1924.
Shirakawa (Fukushima)
Shirakawa () on kaupunki Fukushiman prefektuurissa Japanissa. Kaupungissa on 62 319 asukasta (2015) ja sen pinta-ala on 305,30 neliökilometriä. Kaupunki sijaitsee sisämaassa prefektuurin eteläosassa ja rajautuu etelässä Tochigin prefektuuriin.
Kaupunkia palvelee JR Eastin Tōhoku-päälinja.
Shirakawa
Shirakawa voi tarkoittaa:
Live Cannibalism
Live Cannibalism on yhdysvaltalaisen death metal -yhtyeen Cannibal Corpsen live-albumi, joka on julkaistu vuonna 2000.
Paketinhallintajärjestelmä
Paketinhallintajärjestelmä pitää kirjaa tietokoneeseen (sillä ohjelmalla) asennetuista ohjelmapaketeista. Tietokoneen käyttäjä voi päivittää / hakea pakettivarastoista tiedon uusimmista ohjelmaversioista omalle koneelle. Päivitys voi olla myös automaattinen. Tietokoneella oleva paketinhallintaohjelma osaa verrata tietokoneessa olevien ohjelmien versioita uusimpiin pakettivarastojen ohjelmien versioihin.
Jos pakettivarastossa on uudempi versio jostakin ohjelmasta, se ehdottaa käyttäjälle ohjelman päivitystä käyttäjän koneella. Käyttäjä on voinut määritellä myös, että päivitys tehdään aina automaattisesti. Paketinhallintaohjelma osaa katsoa ohjelmien riippuvuussuhteista, vaatiiko uusi ohjelmaversio myös jonkun toisen ohjelman päivittämistä uudempaan tai kokonaan uuden ohjelman asennusta. Jos vaatii, se toinenkin otetaan mukaan päivitykseen.
Paketinhallintajärjestelmä (PMS) on tietokoneohjelma, joka osaa hallita tietokoneohjelmien versioita. Paketinhallintajärjestelmään kuuluu tyypillisesesti tietokanta koneella olevien ohjelmien informaatiosta, versioista ja niiden riippuvuuksista toisiinsa. Paketinhallintajärjestelmä automatisoi tietokoneohjelmien asennus-, päivitys- ja poistoprosessin tietokoneen käyttöjärjestelmässä.
Paketinhallintaohjelma osaa asentaa myös ohjelmat. Uusien ohjelmien asennus käy helposti paketinhallintaohjelmalla ja samalla sen tiedot tulevat asennettujen ohjelmien tietoihin.
Paketinhallintaohjelma huomaa myös, jos jotkin ohjelmat tai komponentit ovat tulleet tarpeettomiksi. Mikään muu ohjelma ei viittaa niihin. Paketinhallinta voi kysyä käyttäjältä, haluaako hän poistaa ne ohjelmat / ohjlemaversiot. Paketinhallintaohjelmalla voidaan myös poistaa tietokoneen käyttäjän valitsema ohjelma järjestelmästä.
Tyypillisiä paketinhallinnan toimintoja ovat:Lisäksi joissakin paketinhallintajärjestelmissä on lisähaasteita.
Linuxin eri distribuutioille on olemassa useita paketinhallintaohjelmia.Windowsissa on paketinhallintaohjelma
The Great Stone War
The Great Stone War on yhdysvaltalaisen deathcore-yhtye Winds of Plaguen kolmas pitkäsoitto.
Pakettivarasto (tietokoneohjelmat)
Pakettivarasto (, ""repo"") on tietovarasto, josta tietokoneohjelmien ohjelmapaketteja voidaan hakea tietoverkon kautta ja asentaa käyttäjän omalle tietokoneelle. Pakettivarastoja käyttävät tietokoneiden käyttöjärjestelmien paketinhallintajärjestelmät. Ohjelmien lisäksi pakettivarastoissa voi olla myös muita tiedostoja.
Linux-jakeluissa käyttöjärjestelmä ja asennettavat ohjelmat ovat jakelun kehittäjän ylläpitämässä pakettivarastossa. Loppukäyttäjä asentaa ohjelmia ja päivityksiä keskitetysti paketinhallintajärjestelmällä. Virallisten pakettivarastojen lisäksi käyttäjä voi käyttää myös kolmannen tahon pakettivarastoja. Tyypillisesti jakeluiden pakettivarastoiden käyttö ei vaadi kirjatumista.
Osia tähän tauluun on kopioitu lähteestä Stackoverflow
Culfan piirikunta
Culfan piirikunta (, ) on paikallishallintoalue Azerbaidžaniin kuuluvassa Nahitševanin autonomisessa tasavallassa. Vuonna 1930 perustetun piirin pinta-ala on 995 neliökilometriä. Asukkaita on 41 600 henkeä (vuonna 2010).
Culfan piiri sijaitsee Nahitševanin eteläosassa. Se rajoittuu koillisessa Armeniaan, idässä Ordubadin piiriin, etelässä Iraniin, lännessä Babəkin ja luoteessa Şahbuzin piiriin. Etelärajalla virtaa Araksjoki.
Piirin keskus on Culfan kaupunki. Kuntia on yhteensä 25 ja kyliä 24.
Piirin kautta kulkee Nahitševanin ja Ordubadin välinen maantie ja rautatie. Seudun pääelinkeino on maatalous, joka on erikoistunut karjanhoitoon sekä viljan, rehukasvien, sokerijuurikkaan ja vihannesten viljelyyn. Vuoristossa harjoitetaan mehiläistenhoitoa.
Paikallislehtenä ilmestyy "Arazın səsi" (”Araksin ääni”).
Kaikki parhaat (Jukka Kuoppamäen albumi)
Kaikki parhaat on Jukka Kuoppamäen vuonna 2000 ilmestynyt kahden CD-levyn kokoelma-albumi.
Adam Van Wyk
Adam Van Wyk on yhdysvaltalainen Annie-palkittu animaattori. Hän on työskennellyt animaatiosarjojen parissa vuodesta 1991 lähtien ja ollut enimmäkseen mukana toimintasarjoissa ja elokuvissa. Van Wyk on ollut urallaan neljästi Annie-gaalassa ehdokkaana kuvakäsikirjoituksistaan. Hän työskentelee myös Dinko Studios nimisessä yrityksessä, joka suunnittelee tietokone-esitelmiä messuille, museoihin ja internetiin. Van Wyk on piirtänyt myös sarjakuvia 2000-luvulla.
Soufrière Hills
Soufrière Hillsin tulivuori () on aktiivinen kerrostulivuori ja Montserratin saaren korkein kohta. Vuori aktivoitui pitkän hiljaiselon jälkeen vuonna 1995 ja on purkautunut siitä lähtien. Sen purkaukset ovat tehneet isosta osasta saarta asuinkelvottoman, ja se on tuhonnut pääkaupungin Plymouthin. Noin kaksi kolmannesta saaren asukkaista ovat jättäneet saaren tulivuoren takia.
Soufrière Hills purkautui 18. heinäkuuta 1995 ensimmäistä kertaa sitten 1600-luvun. Kun pyroklastiset tuhkapilvet ja mutavyöryt yleistyivät, Plymouth evakuoitiin. Pari viikkoa myöhemmin pyroklastinen tuhkapilvi kasasi kaupungin päälle pari metriä tuhkaa.
25. kesäkuuta 1997 suuri tulivuorenpurkaus tappoi 19 ihmistä sekä tuhosi saaren lentokentän.
Montserratin asukkaat järjestivät mielenosoituksia, joiden mukaan Yhdistyneen kuningaskunnan hallitus ei auttanut saarta tarpeeksi. Montserratin pääministeri Bertrand Osborne erosi syytösten takia virastaan. Brittiläinen hävittäjälaiva HMS Liverpool evakuoi suurimman osan Montserratin asukkaista viereisille saarille, mukaan lukien Antigua ja Barbudalle, jonka hallitus varoitti, ettei saarivaltio pystyisi huolehtimaan pakolaisvirrasta. Lopulta 7 000 lähteneestä asukkaasta yli puolet pakeni Britteihin.
11. helmikuuta 2010 tulivuoren kraatteri osittain romahti, mikä nostatti suuren määrän tuhkaa laajalle alueelle. Montserratin asutuilla alueilla tuhkaa oli vähän romahduksen seurauksena.
Soufrière Hillsistä kertoo Jimmy Buffettin kappale "Volcano".
Tiia Kiviranta
Tiia Kiviranta (s. 8. toukokuuta 1992, Tampere) on suomalainen taekwondoin. Hän kilpailee International Taekwon-Do Federation (ITF) -maailmanliiton kilpailuissa.
Kivirannan paras saavutus on maailmanmestaruus 2. danin liikesarjoissa vuodelta 2011 (Wellington, Uusi-Seelanti) hänen debytoidessaan maajoukkueessa yleisessä sarjassa.
Juniorisarjoissa hän on saavuttanut seuraavat arvokisasijoitukset: MM-hopeaa 2. danin liikesarjoissa 2009, MM-pronssia ottelussa sarjassa alle 50kg 2009, EM-kultaa 2. danin liikesarjoissa 2008, EM-hopeaa 1. danin liikesarjoissa 2007 ja 2009, EM-hopeaa ottelussa sarjassa alle 50kg 2009, sekä EM-pronssia 2. danin liikesarjoissa 2010. Lisäksi hänellä on lukuisia SM-mitalisijoituksia sekä juniori- että yleisessä sarjassa.
Tiia Kiviranta on toisen polven maajoukkuetason urheilija taekwon-dossa. Hänen isänsä Tommi "Killeri" Kiviranta edusti Suomea arvokisoissa 1990-luvun alkupuolella. Seuratasolla he molemmat edustavat perinteikästä Tampereen Taekwon-Do Seuraa. Hänen valmentajansa on Jari Lahtinen.
Heli Karjalainen
Heli Karjalainen (s. 17. tammikuuta 1977 Tampere) on suomalainen taekwondoin. Hän kilpailee International Taekwon-Do Federation (ITF)- maailmanliiton kilpailuissa.
Karjalainen on edustanut Suomea arvokisatasolla vuodesta 1997 alkaen. Hänen parhaat saavutuksensa ovat MM-pronssi ottelussa sarjassa alle 52 kg vuodelta 2007 ja MM-pronssi 4.–6. danin liikesarjoissa vuodelta 2011. Hän on saavuttanut EM-hopeaa 2. danin liikesarjoissa vuosina 2004 ja 2006, EM-pronssia ottelussa sarjassa alle 52 kg vuosina 2001 ja 2005, sekä EM-pronssia 2. danin liikesarjoissa vuonna 2001 ja 4. danin liikesarjoissa vuonna 2011. Lisäksi hän on voittanut Open European Cup -kilpailujen kultamitalin 4.–6. danin liikesarjoissa vuonna 2010. Hänellä on myös lukuisia sijoituksia PM- ja SM-kilpailuissa niin henkilökohtaisissa kuin joukkuesarjoissakin.
Heli Karjalainen on valittu Suomen ITF Taekwon-Do ry:n vuoden kilpailijaksi vuosina 2001 ja 2004. Ammatiltaan hän on asiakaspalvelupäällikkö.
Mattohait
Mattohait (Parascylliidae) on trooppisella Tyynellämerellä tavattava partahaikaloihin kuuluva kalaheimo.
Vanhimmat mattohaifossiilit on löydetty Libanonista ja ne on ajoitettu keskiselle liitukaudelle. Nykyisin eläviä mattohailajeja on seitsemän ja ne jaetaan kahteen sukuun. Lajit ovat:
Mattohaiden heimon lajit ovat kooltaan pienikokoisia noin 34–91 cm pitkiä. Suurin laji "Cirrhoscyllium expolitum" voi kuitenkin kasvaa jopa 3,3 metriä pitkäksi. Ruumiinrakenteeltaan lajit ovat hoikkia ja niillä on kaksi selkäevää, joista etummainen sijaitsee vatsaevien takana. Kuonossa on lyhyet viikset ja suu on pieni. Hampaat ovat pienehköt ja teräväkärkiset ja niitä on kummassakin leuassa kahdestakymmenestä noin viiteenkymmeneen hammasriviä. Mattohailajit ovat ovipaarisia ja niiden munakotelot ovat pitkiä.
Mattohaita tavataan trooppiselta Tyyneltämereltä alueelta, joka ulottuu Japanista Australiaan. Ne elävät sekä mutaisilla, kivikkoisilla että hiekkaisilla pohjilla. Lajien ravinnosta tiedetään vain vähän, mutta ne todennäköisesti syövät pieniä kaloja, äyriäisiä ja pohjan selkärangattomia eläimiä.
Töyhtökäet
Töyhtökäet ("Clamator") on käkien heimoon kuuluva käkilintusuku. Töyhtökäkien sukuun kuuluu BirdLife Suomen mukaan neljä lajia.
Bomber (moottoripyöräily)
Bomber ("suom. pommitus") on moottoripyöräilyn alalaji, jossa temppuillaan pääsääntöisesti kadulla ja tieliikeenteessä muun liikenteen seassa. Bomber-moottoripyöräily on monien maiden tieliikennelakien mukaan kiellettyä, sillä se aiheuttaa vaaraa sivullisille ja muulle liikeenteelle. Bomber-ilmiö alkoi Suomessa vuonna 1999.
Take Them and Break Them
Take Them and Break Them on Michael Monroen EP-levy vuodelta 2003. Se on julkaistu vain Japanissa.
Sensory Overdrive
Sensory Overdrive on Michael Monroen albumi vuodelta 2011. Brittiläinen "Classic Rock" -lehti palkitsi sen vuoden parhaana albumina 9. marraskuuta 2011. Myös Emma-gaalassa 2011 albumi palkittiin vuoden rock-albumina.
Windows Essentials
Windowsin peruspaketti (aikaisemmin nimillä Windows Live Essentials ja Windows Live Asennustyökalu) sisältää monta ilmaista Windowsin peruskäyttäjälle tarkoitettua ohjelmaa.
Ohjelmistot on suunniteltu toimimaan erityisesti Windowsin internetpalvelujen, kuten OneDriven ja Outlookin kanssa.Windowsin Peruspaketti 2012 voidaan asentaa Windows 7-, Windows 8-, Windows Server 2008 SP2- ja Windows Server 2008 R2-käyttöjärjestelmiin. Aikaisempi vielä Microsoft Download Centeristä löytyvä Windows Live Essentials toimii vanhoissa Windows XP- ja Windows Vista-käyttöjärjestelmissä.
Another Night In the Sun: Live in Helsinki
Another Night In The Sun on Michael Monroen live-albumi vuodelta 2010. Albumi on nauhoitettu 6. heinäkuuta 2010 Tavastia-klubilla Helsingissä.
Pitkäpyrstökäet
Pitkäpyrstökäet ("Cercococcyx") on käkien heimoon kuuluva käkilintusuku. Pitkäpyrstökäkien sukuun kuuluu BirdLife Suomen mukaan kolme lajia.
25 Phocaea
25 Phocaea on päävyöhykkeen asteroidi. Sen löysi Jean Chacornac 6. huhtikuuta 1853. Se oli hänen ensimmäinen asteroidilöytönsä, joita hän teki yhteensä 6. Asteroidi nimettiin Fokaian, muinaisen Turkin kaupungin, mukaan. Phocaea on Phocaea-ryhmän nimikkokappale. Ryhmän jäsenillä on suuri inklinaatio.
Nnamdi Oduamadi
Nnamdi Chidiebere Oduamadi (s. 17. lokakuuta 1990 Lagos, Nigeria) on nigerialainen jalkapalloilija. Pelipaikaltaan hän on oikea laitalinkki. Oduamadi edustaa Veikkausliigassa pelaavaa Helsingin Jalkapalloklubia, jossa hän on lainassa Italian Serie A:ssa pelaavasta Milanista.
Oduamadi nousi Milanin junioreista edustusjoukkueeseen kesällä 2010. Hän pelasi ensimmäisen ottelunsa Serie A:ssa 18. syyskuuta 2010, kun Milan pelasi kotonaan 1–1-tasapelin Cataniaa vastaan. Ottelu oli Oduamadin ainoa edustusjoukkueessa kaudella 2010–2011. Kesästä 2011 lähtien Oduamadi on pelannut lainalla eri seuroissa. Vuosina 2011–2015 hän pelasi 81 ottelua Serie B:ssä ja teki 12 maalia edustaen Torinoa, Varesea, Bresciaa, Crotonea ja Latinaa. Syyskaudella 2015 Oduamadi oli lainassa Turkin toisella sarjatasolla Şanlıurfasporissa, jossa ei pelannut sarjaotteluita.
Maaliskuussa 2016 Milan lainasi Oduamadin Suomen Veikkausliigassa pelaavaan HJK:hon.
Nigerian A-maajoukkueessa Oduamadi on pelannut 13 ottelua ja tehnyt neljä maalia vuosina 2012–2014. Hän oli mukana Maanosaliittojen cupissa 2013, jossa teki hattutempun Tahitia vastaan Nigerian voittaessa 6–1. Hän pelasi turnauksessa myös Uruguayta vastaan. Oduamadi on edustanut Nigeriaa kilpailullisissa maaotteluissa lisäksi , joissa hän pelasi viisi ottelua ja teki maalin Keniaa vastaan.
Energia Yhdysvalloissa
Energia Yhdysvalloissa kuvaa Yhdysvaltojen energian ja sähkön tuotantoa ja kulututusta. .
IEA:n mukaan Yhdysvallat oli kolmanneksi suurin öljyntuottaja vuonna 2009. Se tuotti öljyä 320 Mt (8 % maailman tuotannosta).
IEA:n mukaan Yhdysvallat tuotti sähköä eniten vuonna 2008 eli yhteensä 4 344 TWh, mikä oli 21,5 % maailman sähköntuotannosta. Vuonna 2008 sähköntuotannon lähteisiin sisältyi:
Rouven Sattelmaier
Rouven Kai Sattelmaier (s. 7. elokuuta 1987 Ludwigsburg, Länsi-Saksa) on saksalainen jalkapallomaalivahti, joka edustaa Bundesliigassa pelaavaa Bayern Müncheniä.
Sattelmaier on edustanut peliurallaan myös Affalterbachia, Stuttgartia, Freibergia, Stuttgarter Kickersiä ja Jahn Regensburgia, joista viimeksi mainitussa pelatessaan hänet palkittiin 3. Ligan parhaana pelaajana vuonna 2009. Bayern Müncheniin hän siirtyi heinäkuussa 2010.
Energia Saudi-Arabiassa
Tämä artikkeli käsittelee energiantuotantoa ja kulututusta Saudi-Arabiassa.
Saudi-Arabia on niin sanottu öljyntuottajamaa. Vuonna 2008 Saudi-Arabia oli suurin raakaöljyn tuottaja: 509 Mt (12,9 % osuus maailmassa) sekä raakaöljyn ja öljytuotteiden suurin viejämaa. Vuoden 2008 vienti oli yhteensä 403 Mt (355 Mt raakaöljyä ja 48 Mt öljytuotteita). Saudi-Arabian Ghawar on kooltaan maailman suurin öljykenttä. IEA:n muuntokertoimien mukaan tonni Saudi-Arabian öljyä vastaa 1,016 toe. Sen perusteella 509 Mt öljyä vastaa 6 014 TWh ja 403 Mt vastaavasti 4 762 TWh.
IEA:n mukaan Saudi-Arabian sähköntuotannon lähteisiin sisältyi:
I Am the West
I Am the West on rap-artisti Ice Cuben yhdeksäs studioalbumi. Se julkaistiin 28. syyskuuta 2010 Lench Mob Recordsin kautta.
Albumi sijoittui ilmestymisviikollaan Billboard 200 -listan 22. sijalle 22 000 kappaleen viikkomyynnillään. 7. marraskuuta 2010 albumia oli myyty yhteensä 44 000 kappaletta.
Antti Puuhaara
Antti Puuhaara (myös "Antti Puunhaara") on vanhojen suomalaisten kansansatujen hahmo, josta piirretty sarjakuva ilmestyi "Yhteishyvä"-lehdessä vuosina 1938–1954 ja tarinoita julkaistiin myös sarjakuvakirjoina. Antti Puuhaarasta on vuonna 1976 valmistunut elokuva "Antti Puuhaara". Tarinasta on tehty myös teatterisovituksia.
Kansansadussa kerrotaan, kuinka Antti Puuhaara syntyi pienessä töllissä, johon rikas kaup­pamies oli sattunut asettumaan yöksi. Yöllä kauppias kuuli äänen sanovan, että poika perisi hänet. Estääk­seen sen hän seu­raavana päivänä osti lapsen tämän vanhemmilta ja jätti metsään puunhaaraan riippu­maan, siitä nimi Puunhaara. Ohi kulkenut metsästäjä pelasti lapsen ja otti kasvattipojakseen.
Vuosien kuluttua kauppias sattui yöpymään metsästäjän kotona ja kuuli pojan tarinan. Seuraavana aa­muna hän lähetti Antin viemään kirjettä kauppiaan kotiin. Kirjeessä käskettiin hirttämään sen tuoja pihakoivuun. Matkalla Antti nukahti puun juurelle ja kaksi ohikulkenutta teiniä vaihtoivat kirjeen toiseen, jossa käskettiin antamaan tuojalle heti kauppiaan tytär vaimoksi ja hirttä­mään talon koira pihakoi­vuun.
Kotiin palatessaan kauppias näki koiran hirressä ja kuuli, että Antista oli tullut hänen vävynsä. Päästäk­seen vävystään eroon hän antoi tälle mahdottoman tehtävän, lä­hetti Louhen luo Pohjolaan kysymään, missä onni piilee.
Antti lähti matkaan, kulki kulkemistaan ja kohtasi viimein kolme jättiläistä, joilla kullakin oli Louhelle oma kysymyksensä. Vielä ennen perillepääsyä piti ylittää joki, jossa lautturina toimiva eukko halusi tietää, kauanko hänen piti olla lautturina. Kun Antti saapui Louhen taloon, ei emäntä ollut paikalla, mutta hänen tyttärensä lupasi auttaa Anttia. Ty­tär piilotti Antin, ja kun Louhi tuli kotiin, hän esitti kysymykset äidil­leen niin, että Antti kuuli kaikki vastaukset. Sitten Antti pujahti tiehen­sä. Paluumatkalla hän kertoi kullekin kysyjälle vastauksen tämän kysymykseen.
Niin hän saapui kotiin kertomaan apelleen, missä onni piilee. Vastaus ei ollut apen mieleen, ja Antti sai hänen maansa kaivettavakseen, kun taas appi lähti kohti Pohjolaa hankkimaan samoja rikkauksia kuin Antti oli saanut jättiläisiltä. Kun hän saapui joelle, otti eukko hänet veneeseensä, hyppäsi maihin ja sysäsi veneen joelle, ja niin tuli kauppiaasta Louhen lautturi.
Antti Puuhaara -sarjakuvaa käsikirjoitti Raul Roine ja piirsi aluksi Aarne Nopsanen vuoteen 1943 saakka, jonka jälkeen piirtäjäksi vaihtui Risto Mäkinen. Tarinoita ilmestyi Yhteishyvä-lehden lisäksi yhdessätoista Otavan julkaisemassa sarjakuvakirjassa 1939–1956.
Juoksukäet
Juoksukäet ("Geococcyx") on käkien heimoon kuuluva käkilintusuku. Juoksukäkien sukuun kuuluu BirdLife Suomen mukaan kaksi lajia.
Jahangir
Jahangir (31. elokuuta 1569 Fatehpur Sikri, Intia – 28. lokakuuta 1627 matkalla Lahoreen, nykyään Pakistanissa) oli neljäs Intian suurmogulihallitsija. Hän hallitsi vuosina 1605–1627
.
Häntä hallitsijana edeltäneen isänsä Akbarin tavoin Jahangir oli suvaitsevainen ei-muslimeja kohtaan ja oli suuri taiteiden tukija. Hän jatkoi isänsä aloittamalla hallintolinjalla ja laajensi valtakuntaa. Jahangirin persialaissyntyinen vaimo ja tämän perhe saivat huomattavaa poliittista vaikutusvaltaa hovissa.. Myös persialainen kulttuuri sai jalansijaa Jahangirin hallitsemassa Suurmogulien valtakunnassa.
TUL Cup 2007
Työväen Urheiluliiton jalkapallomestaruus ratkaistiin Pirkkahallissa 3.–4.3.2007. Ykkösessä pelaava TPV vei vuoden 2007 TUL:n mestaruuden. Loppuottelussa joukkue kaatoi FC KooTeePeen rangaistuspotkukilpailun jälkeen varsinaisen peliajan päättyessä maalittomaan tasapeliin.
Pirkko Valtonen
Pirkko Mirjam Valtonen (4. elokuuta 1931 Pori – 26. kesäkuuta 2014 Pori) oli suomalainen poliitikko. Hänen puolueensa oli Suomen Sosialidemokraattinen Puolue.
Valtonen toimi kansanedustajana Turun läänin pohjoisesta vaalipiiristä vuosina 1978–1983 ja ja 1985–1987. Hän nousi eduskuntaan kahdesti varaedustajan paikalta, ensimmäisen kerran lokakuussa 1978 Uljas Mäkelän tilalle ja toisen kerran syyskuussa 1985 Pirkko Työläjärven tilalle. Hän toimi eduskuntavuosinaan jäsenenä toisessa lakivaliokunnassa, lakivaliokunnassa, sosiaalivaliokunnassa, suuressa valiokunnassa ja talousvaliokunnassa.
Valtonen toimi poliittisella urallaan myös muun muassa Porin kaupunginvaltuuston jäsenenä 1965–1992, presidentin valitsijamiehenä presidentinvaalissa 1982 ja puolueensa naisjärjestön varapuheenjohtajana, toisena varapuheenjohtajana 1981–1986 ja ensimmäisenä varapuheenjohtajana 1987–1990.
Valtonen oli koulutukseltaan merkonomi, joksi hän valmistui vuonna 1951 Porin kauppaoppilaitoksesta. Hän työskenteli vuodesta 1952 vuoteen 1994 Kansaneläkelaitoksen palveluksessa, viimeksi vakuutuspäällikkönä. Hänelle myönnettiin vuonna 1995 sosiaalineuvoksen arvonimi.
Valtonen oli naimisissa vuodesta 1953 ja hänellä oli kaksi lasta, vuonna 1955 syntynyt poika ja vuonna 1957 syntynyt tytär.
Helpitähkiö
Helpitähkiö ("Phleum phleoides", myös "P. boehmeri") on monivuotinen, Euraasiassa tavattava kuivien niittyjen ja arojen heinäkasvi. Helpitähkiö on Suomessa rauhoitettu Ahvenanmaalla, ja luokiteltu koko maassa silmälläpidettäväksi lajiksi.
Mätästävästi kasvava helpitähkiö kasvaa 30–50 cm korkeaksi. Varret ovat kaljuja ja tyviosistaan violetin värisiä. Lehtilapa on melko lyhyt, 2–3 mm leveä, kouruinen ja pitkäsuippuinen. Lehden kieleke on lyhyt ja tylppä. Kukinto on hieman haarova, tiheä, karkea, tähkämäinen röyhy. Kooltaan se on 3–12 cm x 3–6 cm. Tähkylät ovat 2–4 mm pitkiä, litteitä, kaljuja, karkeita ja yksikukkaisia. Kaleet ovat vino- tai suippokärkisiä, teräväselkäisiä, tylppiä. Kaleen ota on lyhyt tai se puuttuu kokonaan. Helpeet ovat kaleita lyhyempiä ja tylppiä. Ulkohelve on vihneetön. Helpitähkiö kukkii Suomessa touko-kesäkuussa.
Helpitähkiö muistuttaa samaan sukuun kuuluvaa nurmitähkiötä eli timoteita ("P. pratense"). Lajit on helppo erottaa taivuttamalla kukintoa, jolloin nurmitähkiön kukinto säilyttää tähkämäisyytensä taivutettunakin, mutta helpitähkiön kukinnossa sen haarat eroavat kukintorangasta.
Helpitähkiötä tavataan Euroopassa Espanjasta läpi Keski- ja Itä-Eurooppaan. Etelässä levinneisyysalue rajoittuu Pohjois-Italiaan, Pohjois-Kreikkaan, Turkkiin ja Kaukasukselle, pohjoisessa Ison-Britannian eteläosiin, Etelä-Norjaan, Keski-Ruotsiin, Etelä-Suomeen ja Baltiaan. Venäjän keskiosista levinneisyysalue jatkuu edelleen leveänä vyöhykkeenä Keski-Aasiaan saakka. Suomessa helpitähkiötä on tavattu Ahvenanmaalta sekä paikoin muualta Etelä-Suomessa. Lajista on myös yksittäinen esiintymä Raahen seudulla. Laji on kuitenkin hävinnyt monilta entisiltä esiintymisalueiltaan. Ahvenanmaalla helpitähkiö on muinaistulokas, Manner-Suomessa uustulokas.
Suomessa helpitähkiö kasvaa kuivilla, avoimilla rinneniityillä. Laji on kalkinsuosija. Lajin suurimpana uhkana Suomessa on kasvupaikkojen umpeenkasvu laidunnuksen loputtua.
Droue-sur-Drouette
Droue-sur-Drouette on kunta Ranskassa, Centren alueella Eure-et-Loirin departementissa. Kunnassa oli 1 246 asukasta vuonna 2008.
Rintakuva
Rintakuva ( ylävartalo) on kuva ihmisen vartalon yläosasta. Se liittyy tavallisesti kuvanveistoon, mutta voi olla myös maalaus, piirustus tai grafiikkaa. Rintakuva voi olla muotokuva, joka näyttää vain aiheen pään ja olkapäät.
Suomen eduskunnan valtiosalissa on eduskunnan puhemiehenä toimineiden presidenttien rintakuvat.
Polypodiales
Polypodiales on saniaisten "Pteridopsida"-luokkaan kuuluva lahko. Se sisältää suurimman osan nykyisistä saniaislajeista. Smithin luokittelussa (2006) lahkoon kuuluu kaksi lähisukuisten heimojen ydinryhmää ja neljä sukupuun tyvipuolen heimoa, yhteensä 15 saniaisheimoa. Joissain luokitteluissa toisen pääryhmän (raunioiskasvit Aspleniaceae sukulaisineen) heimoja on viety muihin lahkoihin. Polypodiales-lahkon synonyymejä ovat muun muassa Aspleniales, Athyriales, Blechnales, Dryopteridales ja Pteridales.
Salviniales
Salviniales on saniaisten "Pteridopsida"-luokkaan kuuluva kasvilahko. Siihen sisältyy Smithin luokittelussa (2006) kaksi heimoa: Marsileaceae ja Salviniaceae. Joissain luokitteluissa lahkossa on myös kolmas heimo Azollaceae. Salvinialesiin on yhdistetty aiempi Marsileales-lahko.
Salviniales-lahkossa on monia vesisaniaislajeja. Suomessa tavataan vain yksi laji, hyvin harvinainen ormio ("Pilularia globulifera").
Bertil Karlsson (jääkiekkoilija)
Bertil ”Masen” Karlsson (1. tammikuuta 1938 – 9. maaliskuuta 2011) oli ruotsalainen jääkiekkoilija, pelipaikaltaan puolustaja.
Karlsson pelasi suurimman osan edustusjoukkueuraansa, 1950-luvulta alkaen, gävleläisseura Strömsbro IF:ssä, joka oli myös hänen kasvattajaseuransa. Vuonna 1968 hän siirtyi kahdeksi kaudeksi toiseen gävleläisseuraan Brynäs IF:ään, jossa oli voittamassa vuonna 1970 Ruotsin jääkiekkomestaruutta. Kovaotteisena puolustajana tunnettu Karlsson toimi myöhemmin yhden kauden Storviks IF:n pelaajavalmentajana ja muutaman vuoden Strömsbro IF:n päävalmentajana.
Karlsson edusti Ruotsin jääkiekkomaajoukkuetta kolmissa jääkiekon maailmanmestaruuskilpailuissa, ensimmäisen kerran Prahassa 1959. Colorado Springsissä 1962 hän oli voittamassa maailmanmestaruutta ja Tukholmassa 1963 MM-hopeaa. Yhteensä hän pelasi maansa maajoukkueessa 66 A-maaottelua, viisi B-maaottelua ja kaksi nuorten maaottelua.
Bertil Karlssonin kymmenen vuotta nuorempi veli Torsten Karlsson pelasi niin ikään jääkiekkoa Strömsbro IF:n edustusjoukkueessa.
Ihotaudit
Ihotaudit ovat ihmisen iholla esiintyviä sairauksia tai tulehduksia. Tällöin ilmenee kudoksen halkeilemista, rakkuloita tai ihottumaa. Tavallisimpia ihotauteja ovat akne, psoriasis, atooppinen ihottuma, eri allergiat ja silsa. Hoitomuotoina käytetään rasvoja, antibiootteja ja leikkaushoitoa varsinkin luomien kohdalla sekä valohoitoa.
Ihotautien syynä voi olla perimä, altistuminen, varhainen kehityshäiriö, kemiallinen tai fysikaalinen vaurio tai verenkiertohäiriö taikka loinen.
Tigerstedt
Tigerstedt on suomalainen ja ruotsalainen aatelissuku. Alkuperäinen nimi oli Falander, ja Wasastjerna-aatelissuku on alkuperältään samaa sukua.
Suvun kantaisä on ollut vuoritilallinen Matias Anderson, jonka isä, räätäli Anders asui 1500-luvulla Ruotsin Taalainmaalla Stora Kopparbergetin lähellä nykyisen Falunin kaupungin tienoilla. Hänen poikansa Ericus (1606/1608–1672) otti kotipaikkakunnan mukaan sukunimen "Falander" (Fahlander), muutti 1631 Turkuun ja toimi myöhemmin kirkkoherrana Kokkolassa. Hänen poikansa, Turun Akatemian lainopin professori Ericus Falander, aateloitiin vuonna 1691 nimellä "Tigerstedt". Hänen sukunsa esiteltiin Ruotsin ritarihuoneelle vuonna 1693 aatelisena sukuna numero 1227. Hänen veljestään suku jatkui Falander-nimisenä.
Suku introdusoitiin Suomen ritarihuoneelle vuonna 1819 aatelisena sukuna numero 92. Eräät suvun suomalaisperäiset haarat saivat 1948 ja 1954 uudelleen edustusoikeuden Ruotsin ritarihuoneella. Lisäksi Ruotsiin jääneen Falander-suvun jälkeläinen, Suomessakin sotilaana palvellut Gustaf Fahlander (1764–1825) aateloitiin Ruotsissa vuonna 1809 nimellä "Edelstam".
Tigerstedtin sukukartano on Elimäellä sijaitseva Mustilan kartano.Suomalaisen urheilutoimittaja ja pilapiirtäjä Arvo Tigerstedtin (1899–1969) kuuluminen tähän sukuun on epävarmaa.
Bertil Karlsson
Bertil Karlsson on muun muassa seuraavien henkilöiden nimi:
Pteridopsida
Pteridopsida (syn. Polypodiopsida) eli "leptosporangiaattiset saniaiset" on putkilokasviluokka, joka sisältää suurimman osan saniaisista. Nykyisin elävistä saniaisista (laajasti käsitettynä ryhmänä) luokan ulkopuolelle jäävät vain Psilotopsida-luokka, Marattiaceae-heimo ja kortteet (Equisetopsida). Smithin luokittelussa (2006) luokka sisältää seuraavat lahkot:
Poppius
Poppius on suomalainen suku. Suvun kantaisä oli 1550-luvulla syntynyt Ericus Henrici, joka toimi kuolemaansa saakka 1608 Uskelan kirkkoherrana. Suku on vanha pappissuku, jossa on toiminut kantaisästä lähtien pappeja seitsemän sukupolven ajan.
Babəkin piirikunta
Babəkin piirikunta (, ) on paikallishallintoalue Azerbaidžaniin kuuluvassa Nahitševanin autonomisessa tasavallassa. Vuonna 1978 perustetun piirin pinta-ala on 902 neliökilometriä. Asukkaita on 63 700 henkeä (vuonna 2010).
Babəkin piiri sijaitsee Nahitševanin keskiosassa. Se rajoittuu pohjoisessa Armeniaan, koillisessa Şahbuzin ja idässä Culfan piireihin, etelässä Iraniin ja lännessä Kəngərlin piiriin. Babəkin piirin keskellä sijaitsee erillinen Nahitševanin kaupunkialue. Etelärajalla virtaa Araksjoki.
Piirin keskus on Babəkin taajama. Kuntia on yhteensä 40 ja kyliä 39.
Piirin kautta kulkevat Nahitševanista länteen, pohjoiseen ja itään johtavat maantiet sekä Ordubadin ja Şərurin välinen rautatie. Seudun talous perustuu suolan, kivennäisvesien ja rakennustarvikkeiden tuotantoon sekä maatalouteen, joka on erikoistunut viljan, viinirypäleiden, hedelmien ja sokerijuurikkaan viljelyyn sekä karjanhoitoon.
Historiallisia nähtävyyksiä ovat Kültəpən muinaiset asuinpaikat, Çalxanqalan pronssikautinen linnoitus sekä maalaiskylien moskeijat. Paikallislehtenä ilmestyy "Şərqin səhəri" (”Idän aamu”).
Straka
Straka on muun muassa seuraavien henkilöiden sukunimi:
Joensuun Mieslaulajat
Joensuun Mieslaulajat on joensuulainen mieskuoro. Se on perustettu vuonna 1911. Kuorossa on yli 50 laulajaa. Taiteellisena johtajana ja laulunjohtajana on vuodesta 2004 alkaen toiminut musiikin maisteri Kari Väänänen.
Joensuun Mieslaulajat esittävät sekä perinteistä mieslaulua että uudemman tyylin mieskuoro-ohjelmistoa. Keväällä 2010 kuoro saavutti kansallisessa sarjassa kolmannen sijan Suomen Mieskuoroliiton järjestämässä kansainvälisessä Leevi Madetoja –mieskuorokilpailussa.
Kuorossa toimii pääkuoron lisäksi pienryhminä Poikamieslaulajat ja Ukkomiehet. Laulajista on muodostunut myös kvartetteja, muun muassa Pienet Sievät. Lisäksi kuoroon kuuluu orkesteri Joensuun Miessoittajat.
Kuoron toimipaikka on sen omistama Laulutalo Kauppakadulla.
Sōma
Sōma () on kaupunki Fukushiman prefektuurissa Japanissa. Kaupungissa on 35 986 asukasta (2015), ja sen pinta-ala on 197,67 neliökilometriä. Kaupunki sijaitsee prefektuurin koillisosassa Tyynen valtameren rannalla, ja se rajautuu luoteessa Miyagin prefektuuriin.
Kaupunkia palvelee JR Eastin Jōban-linja.
Sukagawa
Sukagawa () on kaupunki Fukushiman prefektuurissa Japanissa. Kaupungissa on 76 690 asukasta (2015) ja sen pinta-ala on 279,55 neliökilometriä. Kaupunki sijaitsee sisämaassa prefektuurin keskiosassa.
Kaupunkia palvelevat JR Eastin Tōhoku-päälinja ja Suigun-linja.
Tamura
Tamura () on kaupunki Fukushiman prefektuurissa Japanissa. Kaupungissa on 37 209 asukasta (2015) ja sen pinta-ala on 458,30 neliökilometriä. Kaupunki sijaitsee sisämaassa prefektuurin itäosassa.
Kaupunkia palvelee JR Eastin Ban’etsu-itälinja.
Qəbələ
Qəbələ (; vuoteen 1991 saakka "Qutqaşen" tai "Qutqaşın", ven. Куткаше́н, "Kutkašen") on kaupunki Kaukasusvuoriston reuna-alueella Azerbaidžanissa. Se sijaitsee Dəmiraparançay-joen rannalla 220 kilometriä Bakusta luoteeseen. Kaupunki on Qəbələn piirin keskus. Sen kautta kulkee İsmayıllın ja Şəkin välinen maantie. Asukkaita on 12 800 henkeä (vuonna 2010).
1700-luvulla Qutqaşen oli jonkin aikaa samannimisen sulttaanikunnan keskus. Myöhemmin se liitettiin Şəkin kaanikuntaan. Vuonna 1930 Qutqaşenista tuli piirikeskus ja vuonna 1973 kaupunki. Vuonna 1991 se nimettiin Qəbələksi 20 kilometrin päässä sijainneen Kaukasian Albanian muinaisen pääkaupungin mukaan.
Kaupunki on maatalousalueen keskus, jossa on lähinnä elintarvike- ja jalostusteollisuutta. Nähtävyyksiin kuuluvat 1700-luvulla rakennettu moskeija ja historiallinen museo. Lähistöllä sijaitsee Venäjän armeijan käyttämä tutka-asema.
Bandō
Bandō () on kaupunki Ibarakin prefektuurissa Japanissa. Kaupungissa on 56 056 asukasta (2015) ja sen pinta-ala on 123,18 neliökilometriä. Kaupunki sijaitsee sisämaassa prefektuurin länsiosassa ja rajautuu etelässä Chiban prefektuuriin.
III (Haloo Helsinki! -yhtyeen albumi)
III (kolme) on Haloo Helsinki! -yhtyeen kolmas albumi. Se julkaistiin 2. maaliskuuta 2011. Albumi on myynyt platinaa (20 000 myytyä levyä). Samoin yhtyeen läpimurtosingle "Maailman toisella puolen" on ylittänyt harvinaisen singlen platinalevyyn oikeuttavan määrän (10 000 kappaletta).
Albumi ylsi Suomen virallisen listan sijalle 8.
Kappaleen "Maailman toisella puolen" ovat tehneet seuraavat muusikot:
Kappaleen "Kuule minua" on säveltänyt Mokoma-yhtyeen Marko Annala.
Jukka Kuoppamäen diskografia
Tämä artikkeli sisältää Jukka Kuoppamäen diskografian. Kuoppamäki on suomalainen laulaja.
Jukka Kuoppamäen albumeista kultalevyyn ovat yltäneet "Jukka Kuoppamäen parhaita 1" (1973), "Kultaa tai kunniaa" (1973) ja "Aika näyttää" (1997) ja listaykköseksi single ”Kultaa tai kunniaa” (1973).
Vuosien 1962–1992 singlet ovat vinyylilevyjä, vuodesta 1996 eteenpäin CD-levyjä.
SL2
SL2 on englantilainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa ""On A Ragga Tip"", ""Way In My Brain"" ja ""Dj's Take Control"". Cappellan Kelly Overett on vaikuttanut yhtyeessä.
Hopkaliitti
Hopkaliitti on hopean, koboltin, kuparin ja mangaanin oksidien seos, jota on käytetty kaasunaamarien suodattimissa. Hopkaliitti on katalyytti, joka kiihdyttää alhaisissakin lämpötiloissa myrkyllisen hiilimonoksidin hapettumista hiilidioksidiksi, joka on pieninä pitoisuuksina vaaratonta. Seos on nimetty keksijänsä, Kalifornian yliopiston professorin John Hopkinsin mukaan.
Sementaatio
Sementaatio on geologinen tapahtumasarja, jossa kerrostunut rapautumisaines vähitellen lujittuu kiveksi. Aineksen kivi- tai mineraalirakeiden väleihin ja ympärille saostuu ja kiteytyy iskosainetta, jonka jälkeen löysä sedimentti kovettuu. Iskosaineena on tavallisimmin kvartsi tai kalsiitti.
Yhdistyneen kuningaskunnan parlamenttivaalit 1992
Yhdistyneen kuningaskunnan parlamenttivaalit 1992 pidettiin 9. huhtikuuta. Vaaleissa John Majorin johtama konservatiivipuolue sai neljännen peräkkäisen voiton parlamenttivaaleissa: se sai 336 paikkaa ja työväenpuolue 271. Vaalit olivat yllätykselliset, sillä mielipidemittaukset olivat ennustaneet työväenpuolueelle voittoa.